Source: https://teljes.minap.hu/cikkek/panasznap-helyett-ugyfelsegito-varja-jogkereso-kozonseget
Timestamp: 2020-01-25 07:50:06
Document Index: 5378097

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Panasznap helyett Ügyfélsegítő várja a jogkereső közönséget | Minap.hu
2018. október 08. 17:47
frissítve: 2018. október 10. 12:10
Nemcsak az elnevezés új, annak funkciói is megújultak. A jogszabályváltozás folytán anyagi jogi segítségnyújtásra már nincs lehetőség, kizárólag az alábbi esetekben fordulhatnak a bírósághoz a jogkereső polgárok: eljárásjogi kérdésekkel kapcsolatban, a jogszabályban rendszeresített nyomtatványok kitöltésében kérhetnek segítséget, szóbeli kérelmek jegyzőkönyvbe foglalását kérhetik.
Tehát a jogi képviselő nélkül eljáró ügyfelek alapvetően eljárási és technikai tanácsot kérhetnek az ügyfélfogadást ellátó bírósági dolgozóktól. Amennyiben valakinek jogi segítségnyújtásra van szüksége, a Jogi Segítségnyújtó Szolgálat vagy ügyvéd segítségét veheti igénybe. A bíróság nyilvános és ingyenes ügyfélfogadási napján csak olyan kérelmek terjeszthetők elő, amelyeknek elintézése a bíróságok hatáskörébe tartozik, rendőrség vagy közigazgatási szerv hatáskörébe tartozó kérelem nem. A bíróság előtt folyamatban lévő ügyekben a bírósági kezelőirodákon van lehetőség az iratokba betekinteni.
A megyében valamennyi járásbíróságon heti egy napon – csütörtökön vagy pénteken – van Ügyfélsegítő 8 és 15 óra között. Az időpontok az Ügyfélsegítőt megelőző nap 15 óráig az alábbi telefonszámokon foglalhatók.
Miskolci Járásbíróság – 06-46/815-200 /457 mellék
Encsi Járásbíróság – 06-46/587-000
Kazincbarcikai Járásbíróság – 06-48/510-740 (92. mellék)
Mezőkövesdi Járásbíróság – 06-49/505-520
Ózdi Járásbíróság – 06-48/574-054
Szerencsi Járásbíróság – 06-47/563-060 valamint 06-47/563-080
Szikszói Járásbíróság – 06-46/596-310 (21. mellék)
Tiszaújvárosi Járásbíróság – 06-49/544-610
Sátoraljaújhelyi Járásbíróság – 06-47/523-532.
Az előzetes időpontfoglalás előnye, hogy elkerülhető a sorban állás, azonban enélkül is adott a részvétel lehetősége. Amennyiben valaki előzetes bejelentkezés nélkül érkezik, a bejáratnál kapott sorszám alapján fogják beszólítani. Mielőtt elindul, mindenképpen hozza magával a személyi igazolványát és lakcímkártyáját, valamint az üggyel kapcsolatos iratait. Ha pontosan tudja, milyen típusú kérelemről van szó, az előre megvásárolt illetékbélyegről vagy a kitöltött költségkedvezmény engedélyezése iránti nyomtatványról is gondoskodjon.